- Hindi News
- National
- 12वीं में अव्वल रही एनएम पीजी की 17 नोहर सरकारी कॉलेज की 33 छात्राओं को मिलेगी स्कूटी
12वीं में अव्वल रही एनएम पीजी की 17 नोहर सरकारी कॉलेज की 33 छात्राओं को मिलेगी स्कूटी
मेधावी छात्राओं को सरकारी स्कूलों में नियमित अध्ययन कराने का उद्देश्य : जांगिड़
उच्चशिक्षा को बढ़ावा देने के उद्देश्य से सरकार की ओर से मेधावी छात्रा स्कूटी वितरण योजना शुरू की गई है। इस योजना के अंतर्गत सरकारी कॉलेजों में अध्ययनरत 12वीं की टॉपर मेधावी छात्राओं को निशुल्क स्कूटी प्रदान की जाएगी। सरकारी एनएम पीजी कॉलेज से मिली जानकारी के मुताबिक इस संबंध में कॉलेज आयुक्तालय जयपुर से आदेश चुके हैं। सरकारी एनएम पीजी कॉलेज की 17 नोहर सरकारी कॉलेज की 33 छात्राओं के नाम शामिल हैं। उन्होंने बताया कि 12वीं बोर्ड परीक्षा में 75 प्रतिशत से अधिक अंक प्राप्त करने वाली छात्राओं का चयन कर वरीयता के आधार पर जिले में 50 स्कूटी दी जाएगी। कॉलेज शिक्षा निदेशालय की ओर से मेधावी छात्रा स्कूटी वितरण योजना के आवेदन मांगे गए थे। आवेदन के बाद जिले की 50 छात्राओं का चयन किया गया।
शपथ पत्र | छात्रा किसी अन्य प्रकार की छात्रवृति या योजना का लाभ प्राप्त नहीं कर रही हो
कक्षानौंवी से 12वीं तक सरकारी स्कूल में अध्ययनरत रहकर परीक्षा उत्तीर्ण करने का संबंधित संस्था प्रधान से जारी प्रमाण पत्र, 12वीं परीक्षा उत्तीर्ण की अंक तालिका स्व-प्रमाणित फोटो प्रति, सरकारी कॉलेज में प्रवेश की फीस जमा रसीद की स्व-प्रमाणित फोटो प्रति, फोटो प्रति, मूल निवास प्रमाण पत्र जो सक्षम अधिकारी द्वारा जारी किया गया हो की स्व-प्रमाणित फोटो प्रति, आधार कार्ड की सत्यापित प्रति, इस आशय का शपथ पत्र की छात्रा किसी अन्य प्रकार की छात्रवृति या योजना का लाभ प्राप्त नहीं कर रही है।
स्कूटी वितरण के साथ एक वर्ष का बीमा, दो लीटर पेट्रोल (एक बार ही) तथा छात्रा को सुपुर्द करने तक परिवहन राज्य सरकार की ओर से वहन किया जाएगा। छात्रा को मिलनी वाली स्कूटी को तीन साल तक बेच नहीं सकते। इसके अलावा मेधावी छात्रा स्कूटी वितरण का लाभ उन्हीं छात्राओं को मिलेगा, जो अन्य छात्रवृति, आर्थिक सहायता प्राप्त नहीं कर रही हो। यदि वे स्कूटी योजना में लाभ नहीं ले पाती तो अन्य योजनाओं में लाभ प्राप्त कर सकती हैं। इसके अलावा कक्षा नौंवी से 12वीं तक सरकारी स्कूल में अध्ययनरत रहकर उत्तीर्ण की हो। बोर्ड की 12वीं कक्षा में 75 प्रतिशत से अधिक अंक प्राप्त किए हों और कॉलेज में प्रथम वर्ष में प्रवेश लेकर अध्ययनरत हों।
उच्च शिक्षा को बढ़ावा देने के उद्देश्य से सरकार की ओर से मेधावी छात्रा स्कूटी वितरण योजना
प्रतिस्पर्द्धा की भावना होगी विकसित
कॉमर्सव्याख्याता एनके शर्मा ने बताया कि राज्य सरकार की मेधावी छात्रा स्कूटी वितरण योजना शुरू करने की मंशा छात्राओं का सरकारी स्कूलों में शिक्षा ग्रहण करने के प्रति लगाव एवं प्रतिस्पर्द्धा की भावना विकसित करना है। इसके अलावा उच्च शिक्षा के लिए वाहन उपलब्ध कराना है।
tgl_Latn sot_Latn awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva